Іс №2-367/2015

ШЕШІМ

ҚАЗАҚСТАН РЕСПУБЛИКАСЫ АТЫНАН

17 қыркүек 2015 жыл Миялы селосы

 Атырау облысы, Қызылқоға аудандық соты құрамында: төрелік етуші судья А.С.Сыргабаева, сот отырысының хатшысы А.Ысқақ, Қызылқоға аудандық прокуратурасының аға прокуроры Ф.Ерікұлы, талап қоюшы Б.Кабесовтың, жауапкер Ж.Казидың қатысуларымен, ашық сот отырысында талап қоюшы Болат Қабесовтың жуапкер Жарас Қазиға ар-намысы мен іскерлік беделін қорғау, моралдық зиянды өндіру туралы талап арызы бойынша азаматтық істі қарап,

АНЫҚТАҒАНЫ:

Талап қоюшы Б.Кабесов сотқа берген талап арызында, Қызылқоға ауданы Көздіғара ауылдық округ әкімі лауазымында екенін, өзінің қарамағында округ әкімі аппаратының шаруашылық меңгерүшісі қызметінде жұмыс жасаған Қази Жарас еңбек тәртібін бір неше рет бұзып, жұмыс уақытында ішімдік ішкен күйде болғаны куәландырып, айыппұл төлегенін, сол оқиғалардан кейін оның мезгілсіз уақытта телефон шалып «мен сені құртам» деген сөздер айтқанын, осы жағдай жүйкесіне әсер еткенін, қан қысылымы көтеріліп бір ай уақыт ем алғанын, Ж.Кази ескертулерді тиісті қабылдамай, 21.05.2015 жылы жұмысқа келмейгені, сол күні мас күйі куәландырылғанын, сол себеппен 2015 жылдың 29 мамырда оны жұмыстан босатқанын, Ж.Қази жұмыстан босағанына келіспей аудан әкіміне шағымданғанын, нәтижесінде қызметтік тексеріс жүргізіліп, сол кезде бір неше рет құжат тапсырып түсінітеме беруге тура келгенін, жауапкер жүрген жерінде «округ әкімін құртам» деген сөздер айтатынын естіген адамдар барын, Ж.Қазидың бұл әрекеттері денсаулығына әсер еткенін, мемлекеттік қызметкер бола тұра ар-намысы мен іскерлік беделіне , қадір қасиетіне нұқсан келгенін айтып, ар ожданына кір келтіргені үшін жауапкерден 150 000 тенге моралдық залал өндіруді сұраған.

Сот отырысында талап қоюшы Б.Кабесов талапты қуаттап, жауапкердің шағымы бойынша аудан аппараты мамандарымен қызметтік тексеріс жүргізіліп, 2015 жылдың 10 шілде күні болған Ж.Казидың аудан әкіміне жазған арызын талқылау жиналысында, жиналысқа қатысушылар округ қызметкерлерінің көзінше жауапкер Ж.Кази өзіне қатысты «ұйымдастыру қабілетің төмен, жұмыс жасамайсың» деген сөздер айтқанын, басшы болғандықтан қарамағындағы қызметкерлерінің көзінше айтылған бұл сөздер іскерлік беделіне нұқсан келтіріді деп есептейтінін көрсетіп, «мен сені құртам» деп айтқан сөздерін жеке өміріне қауіп төндіру деп бағалайтынын, сол жөнінде учаскелік инспектерге айтқанын, алайда іс насырға шаппасын деп заңқорғау органдарына жүгінбегенін айтып, талап арызды қанағаттандыруды сұрады.

Жауапкер Ж.Кази талап арызды мойындамай, сотқа берген түсініктемесінде өзіне қатысты толтырылған акттерді, жұыстан босағандығын заңсыз деп санайтынын, сол септен аудан әкіміне шаңымданғанын, талапкердің айтқан уәждерімен келіспейтінін, «ұйымдатсыру қабілеті төмен» деген сөзді айтпағанын, басшы адамға ондай сын айтуға құқығы жоғын түсінетінін, «құртам» деген сөздерді де айтпағанын көрсетіп, талап арызды қанағаттандырусыз қалдыруды сұрады.

Сот, жинақталған азаматтық іс-құжаттарын зерттеп, талап қоюшының, жауапкердің түсініктемелерін, прокурордың талапты қанағаттандырусыз қалдыруға жатады деген қорытындысын тыңдап, тараптармен ұсынылған дәлелдемелерін бағалап, төмендегідей тұжырымға келеді.

«Сот тәжірибесінде жеке тұлғалардық және қаңды тұлғалалрдың ар-намысы мен абыройын және іскерлік беделдігін қорғау жөніндегі заңдылықты қолдану туралы» Қазақстан Республикасы Жоғарғы Сотының 1992 жылғы 18 желтоқсандағы №6 нормативтік қаулысының 1 тармағына сай азаматтардың және ұйымдардың ар-намысына және абыройына кір келтіретін мәліметтерді тарату деп мына жағдайлар танылады: баспа жүзінде жарияланған, радиомен, теледидардан, жалпы басқа да бұқаралық құралдарды пайдалану арқылы хабарланған, қызметтік, партиялық және басқа да мінездемелерде, арыздарда, әртүрлі ұйымдарға жолданған хаттарда көрсетілген, көпшілік алдында сөйлеу кезінде, лауазымды адамдарға, немесе басқада, оның ішінде бір немесе бірнеше адамға ауызша айтылған мәліметтер. Жеке адам туралы ондай мәлімет тек сол адамның өзіне ғана айтылса, ондай әрекеттерді кір келтіретін мәліметтерді тарату деп есептеуге болмайды.

Қазақстан Республикасының Азаматтық Кодексінің 141 бабының 3 тармагына сай қорғау туралы талап қойған адам өзiнiң мүлiктiк емес өзiндiк құқығының бұзылуын нақты дәлелдеуге тиiс.

Талапкер Б.Кабесов 2015 жылдың 10 шілде күні аудан әкімі аппаратының өкілдерінің қатысуымен қызметтік тексеру жүргізу туралы талқылау жиналыста жауапкер Ж.Казидың өзінің ар-намысына, іскерлік беделіне кір тигізетін сөздерді айтқаны орын алған деп есептейді.

Алайда талапкер Б.Қабесовпен бұл мән-жайлардың бар екендігі туралы тұжырымын растайын қатысты және жол берілетін дәлеледемелер ұсынылмады.

Іс құжаттарына тіркелген 10 шілде 2015 жылғы №1 «Аудан әкімімінің 2015 жылғы 3 шілдедегі №173-ө «Қызметтік тексеру жүргізу туралы» өкіміне сай, Қоныстану ауылының тұрғыны Ж.Қазидың арызы бойынша талқылау» хаттамадан жауапкер Ж.Казимен «ұйымдастыру қабілеті төмен» деген сөздер айтылмағаны көрінеді.

Сондай-ақ, сотта куә ретінде сұралған осы жиналысқа қатысқан аудан әкімі аппаратының өкілдері А.Жақсиев пен Ә.Қаленова жиналыс барысында Ж.Кази тарапынан Б.Кабесовтің ар-намысына, іскерлік беделіне нұқсан келтіретін сөздердің айтылғанын растамады.

Сотта сұралған куәлар С.Уалиева, Қ.Қозыбакова және Г.Загыпарова өздерінің 10 шілде 2015 жылы Қоныстану ауыл округі әкімдігінде Ж.Казидың шағымы бойынша өткізілген жиналысқа қатысқандарын, сол жерде Ж.Кази округ әкімі Б.Кабесовке «ұйымдастыру қабілетің төмен» деген сөздерді айтқанын көрсетті.

Сот, бұл куәлардың берген жауаптарына сын көзбен қарайды, себебі бұл уәждері жиналыс болған күні жүргізілген хаттамаға сәйкеспейді. Сонымен қатар соттын пікірінше бұл куәлар істің талапкер пайдасына дұрыс шешілуге тәуелді адамдар, себебі соңғының қол астында жұмыс жасап келеді.

Сот іс бойынша ұсынылған дәлелдемелерді саралай келе, талапкер Б.Кабесовтың көпшілік алдында ар-намысы мен іскерлік беделіне, қадір қасиетіне, ар ожданына кір келтіретін мәліметтердің таратылғаны істегі деректермен қуатталмайды деген тұжырымға келеді.

ҚР АК–ің 951 бабының және қазақстан Республикасы Жоғарғы Сотының 21 маусым 2001 жылғы №3 «Соттардың моралдық зиянды өтеу туралы заңнаманы қолдану туралы» нормативтік қаулысына сай моральдық зиян - жеке тұлғалардың өзiндiк мүлiктiк емес игiлiктерi мен құқықтарының бұзылуы, кемсiтiлуi немесе олардан айырылуы, соның iшiнде жәбiрленушiнiң өзiне қарсы құқық бұзушылықтың жасалуы салдарынан басынан кешірген (төзімін тауысқан, уайымға салған) жан азабы немесе тән азабы (қорлау, ызаландыру, қысым жасау, ашуландыру, ұялту, түңілту, тән қиналуы, залал шегу, қолайсыз жағдайда қалу және т.б.).

Моральдық зиян деп азаматтың құқық бұзушылық, оған тиесiлi мүлiктiк емес игiлiктер мен өзiндiк құқықтардың кемiтiлуiнен немесе олардан айырудан туындаған жан немесе тән азабын түсiну қажет.

Демек, кір келтіретін мәліметтерді таратудағы келтірілген моралдық зиян деп адамның қандайда бір сезімде болуын емес, ар-намысына кір келтіретін мәлімметрдің таратылуын түсіну қажет.

Жоғарда көрсетілген Қаулының 17 бабына сай моральдық зиянды өтеу зиянды келтiрушiнiң кiнәсі анықталған жағдайларда жүргiзiледi.  Талапкер оның нақтылы мүлiктiк емес өзiндік құқықтарының бұзылуын растайтын дәлелдемелердi және осы құқықтарды қорғау тәсiлдерiн көрсетуге мiндеттi.

Ондай негіздер сот отырысында анықталмады.

Бұл тұрғыда, сот, талапкер Б.Қабесовтың жауапкер Ж.Казиға ар-намысы мен іскерлік беделен қорғау, моралдық шығынды өндіру туралы талап арызы қанағаттандырусыз қалдыруға жатады деген тұжырымға келеді.

 Жоғарыдағы негіздерде, Қазақстан Республикасы Азаматтық іс жүргізу кодексінің 217-221 баптарын басшылыққа алып, сот

ШЕШІМ ЕТТІ:

Талап қоюшы Болат Кабесовтың жауапкер Қази Жарас Оржанұлына ар намысы мен іскерлік беделді қорғау, моралдық шығынды өндіру туралы талап арызы қанағаттандырусыз қалдырылсын.

Тараптар шешімге 15 (он бес) күн ішінде шешім көшірмесі тапсырылған күннен бастап Қазақстан Республикасының Азаматтық іс жүргізу кодексінің 334, 335 баптарының талаптары сақталып, Қызылқоға аудандық соты арқылы Атырау облыстық сотының апелляциялық сот алқасына шағым беруге немесе наразылық келтіруге болады

Судья А.С.Сыргабаева